John Miles, tretji dirkač Lotusa je bil izbran za razvoj tega dirkalnika, medtem ko sta Graham Hill in Jochen Rindt začela prvenstvo v dirkalniku Lotus 49. Dirkalnik se je izkazal za težko vodljivega in nastavljivega, še posebno problematičen je bil sistem pogona na vsa štiri kolesa. Po le enem testu Hill ni želel več dirkati z njim, opisal ga je kot "smrtno past", kar mu je pritrdil tudi Rindt po tem, ko je dosegel najboljšo uvrstitev dirkalnika na neprvenstveni dirki International Gold Cup, kjer je bil drugi. To je močno razjezilo Chapmana, ki je videl dirkalnik 63 kot priložnost za "kvantni skok" pred konkurenco. Za preizkus je dirkalnik nastopil na dirki za Veliko nagrado Velike Britanije 1969, kjer je Rindt zasedel četrto mesto za Jackiejem Stewartom v starejšem Lotusu 49, Miles pa je bil le deseti, kar je potrdilo nekonkurenčnost dirkalnika. Po več neuspešnih preizkusih je bil projekt Lotusa 63 opuščen, nekatere dele dirkalnika pa so uporabili za nov in zelo uspešen dirkalnik Lotus 72. Sistem pogona na vsa štiri kolesa pa je bil ponovno uporabljen v sezoni 1971 z dirkalnikom Lotus 56B.